Diari Oficial de la Generalitat Valenciana


Sumari del DOGV 9877, del 25-06-2024 (2024/5998)

RESOLUCIÓ de 5 de juny de 2024, de la Direcció General de Pesca per la qual s'autoritza el canvi de titular de l'establiment i activitat d'aqüicultura marina, amb registre núm. 03/054/000, de Blaya Gómez, SL, a favor de Piscifactorías del Mediterráneo, SL. Expedient AMIA/03.0045.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9877

Data del DOGV
:   25-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5998


Data del document
:   05-06-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * aqüicultura

RESOLUCIÓ de 5 de juny de 2024, de la Direcció General de Pesca per la qual s'autoritza el canvi de titular de l'establiment i activitat d'aqüicultura marina, amb registre núm. 03/054/000, de Blaya Gómez, SL, a favor de Piscifactorías del Mediterráneo, SL. Expedient AMIA/03.0045. [2024/5998]  
Vista la Resolució de 16 de març de 2023, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 54 de l'anterior titular, Servicio Atuneros del Mediterráneo, SL, a Blaya Gómez, SLU.  
Vista la Resolució de 18 d'abril de 2024, de la Direcció General de Pesca, per la qual s'autoritza l'exercici de l'activitat d'aqüicultura, per arrendament de l'establiment d'aqüicultura marina, amb registre núm. 03/054/000, de Blaya Gómez, SLU, a Piscifactorías del Mediterráneo SL.  
Vista la sol·licitud de Francisca Aparicio Pérez, com a representant legal de l'empresa Blaya Gómez, SLU, d'autorització de canvi de titular de l'establiment registrat amb el núm. 03/054/000, de Blaya Gómez, SLU, a favor de Piscifactorías del Mediterráneo, SL, de data 14 de juny de 2023.  
Vista la Resolució de 3 de maig de 2024, del Servei Provincial de Costes, per la qual s'autoritza la transferència de la concessió de DPMT a la mercantil Piscifactorías del Mediterráneo, SL.  
Vista la proposta de la directora territorial d'Alacant de la Conselleria d'Agricultura, Ramaderia i Pesca de data 31.05.2024.  
De conformitat amb el que s'establix en l'article 26 (autorització d'activitats) de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, i el Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, esta Direcció General de Pesca, resol:  
  
Primer  
Atorgar l'autorització administrativa per al canvi de titularitat de l'establiment, registrat amb el núm. 03/054/000, i l'activitat de aqüicultura de l'anterior titular Blaya Gómez, SLU, a Piscifactorías del Mediterráneo, SL, amb CIF J38497568, en terrenys de domini públic marítim terrestre enfront de les costes del terme municipal de Pilar de la Horadada (Alacant).  
Domicili social: carretera de la Palma (El Plan-Sant Antoni Abat), 30870 Cartagena (Múrcia).  
  
Segon  
No s'alterarà l'ocupació, l'impacte ambiental ni la tecnologia del cultiu, quedant definides les característiques de l'establiment en la Resolució de 16 de març de 2023, de la Direcció General d'Agricultura, Ramaderia i Pesca, per la qual s'autoritza el canvi de titularitat de l'activitat de l'establiment d'aqüicultura marina amb registre número 54 de l'anterior titular, Servicios Atuneros del Mediterráneo, SL, a Blaya Gómez, SLU.  
El nou titular queda subrogat en tots els drets i obligacions de l'antic titular.   
Hauran de complir-se les condicions i prescripcions establides en els instruments habilitants expedits pels òrgans competents, i en particular els condicionants indicats en les resolucions de declaració d'impacte ambiental, i els condicionants i consideracions de la resolució del Servei Provincial de Costes per a la transmissió de la concessió de DPMT.  
  
Qualsevol modificació que es pretenga realitzar respecte de les condicions de l'autorització haurà de complir el que s'indica en els articles 11 i 12 del Decret 236/2022, de 30 de desembre.  
  
Tercer  
La vigència de la present autorització es concedix amb caràcter indefinit.   
Les causes d'extinció seran les disposades en l'article 17 del Decret 236/2022, de 30 de desembre.  
  
Quart  
La primera venda de les produccions obtingudes podrà realitzar-se en les llotges dels ports, en els propis centres de producció o altres establiments que es troben autoritzats per la comunitat autònoma corresponent.  
Per a poder efectuar la venda en el lloc de cria o producció, es requerix l'obtenció de la corresponent autorització com a establiment de primera venda.  
Si la primera venda no es realitza en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'estos.  
El titular de l'establiment haurà d'enviar a l'òrgan competent de la seua comunitat autònoma un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent al qual es referixen les operacions de venda.  
La informació indicada en el paràgraf anterior será remesa pel titular de l'establiment de producció en suport informàtic, format de fitxer normalitzat, a la direcció general amb les competències en aqüicultura.  
  
  
Quint  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana.  
  
Sext  
Es deixa sense efecte la Resolució de 18 d'abril de 2024, de la Direcció General de Pesca, per la qual s'autoritza l'exercici de l'activitat d'aqüicultura, per arrendament de l'establiment d'aqüicultura marina, amb núm. de registre 03/054/000, de Blaya Gómez, SLU, a Piscifactorías del Mediterráneo, SL.  
Esta resolució no posa fi a la via administrativa i en contra podrà interposar-se recurs d'alçada davant el secretari autonòmic d'Agricultura Ramaderia i Pesca en el termini d'un mes comptat des de l'endemà de la notificació d'esta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 5 de juny de 2024.- El director general de Pesca: Francisco J. Espinós Gutiérrez.